O‘zbekistonda ilk bor oliy ta’lim muassasalari reytingi tuzilgani haqida xabar berib o‘tgandik. Reyting muallifi – Vazirlar Mahkamasi huzuridagi Ta’lim sifatini nazorat qilish davlat inspeksiyasining ma’lum qilishicha, hozirda inspeksiya tomonidan ta’lim muassasalari milliy reyting tizimi uchun alohida veb-portal ishlab chiqilmoqda. Yaqin kunlarda oliy ta’lim muassasalari reytingiga oid to‘liq ma’lumot barcha uchun ochiq e’lon qilinadi. Inspektsiya rasmiy sayti O‘zbekiston oliy ta’lim muassasalari faoliyatiga oid bir qator infografik ma’lumotlarni ham keltirib o‘tgan.